и на изпитванията на продукцията.
 Следните елементи трябва да съответстват на стандарт EN 1251-2 (2000):
 а)
 системата за качество;
 б)
 разрязването;
 в)
 формоването в студено състояние;
 г)
 формоването в горещо състояние;
 д)
 производствените допуски;
 е)
 заваряването;
 ж)
 незаварените шевове.
 3.3.8. Спецификация
 В спецификацията за конструкцията на всеки резервоар трябва да се съберат резюмета на документите, изисквани в точка 5.1. Трябва да се посочат наименованието, номерът за позоваване, номерата на преработките и датите на първото издание, както и версиите на всеки документ. Всички документи трябва да са подписани или парафирани от лицето, което ги издава. На спецификацията трябва да се присвои номер и да се нанесат номерата на преработките, ако е приложимо, които номера могат да се използват за обозначаване на конструкцията на бутилката, освен това спецификацията трябва да носи подписа на инженера, отговарящ за конструкцията. На спецификацията трябва да се предвиди място за поставянето на печат, който показва, че конструкцията е регистрирана.
 3.3.9.1. Допълнителни данни
 Когато е приложимо, трябва да се предоставят допълнителни данни относно приложението, като данни за по-ранно използване на предвиждания материал или за използването на резервоари от дадена конструкция в други експлоатационни условия.
 3.4. Одобрение и сертифициране
 3.4.1. Контрол и изпитване
 Оценката на съответствието трябва да се извърши съгласно предписанията на точка 11 от настоящото правило.
 За да се установи, че резервоарите съответстват на това правило, те се подлагат на контрол от компетентен орган в съответствие с точка 4.10.
 3.4.2. Сертификат за изпитването
 Ако резултатите от изпитванията, извършени върху прототипа в съответствие с точка 4.10, са задоволителни, компетентният орган издава сертификат за изпитването. В допълнение Г към настоящото приложение е даден примерен сертификат за изпитването.
 4. ИЗИСКВАНИЯ
 4.1. Общи положения
 Конструкцията на резервоарите трябва да обхваща всички значими аспекти, за да се гарантира, че всеки резервоар, произведен според тази конструкция, може да се използва през определения експлоатационен срок.
 4.2. Конструкция
 В настоящото правило не се предписват начини за конструиране, но се изисква адекватността на конструкцията да бъде доказана чрез подходящи изчисления и чрез способността на резервоарите успешно да преминат изпитванията на материалите, окачествяването на конструкцията, производствените изпитвания и изпитванията на партидите, посочени в настоящото правило.
 4.3. Материали
 Използваните материали трябва да съответстват на условията за експлоатация, определени в точка 2. Конструкцията не трябва да допуска контакт между несъвместими материали. Изпитванията на материалите при окачествяване на конструкцията са обобщени в таблица 6.1.
 Материалите на резервоара и неговото оборудване трябва да бъдат съвместими с:
 а)
 СПГ;
 б)
 други среди и течности, които се срещат в автомобилите, като например топлоносители, спирачни течности и киселини за акумулатори.
 Материалите, използвани при ниски температури, трябва да отговарят на изискванията за жилавост от стандарт ISO 21028-1 (2004). Годността на неметалните материали за използване при ниски температури се удостоверява чрез експериментален метод, като се вземат предвид условията на експлоатация.
 Материалите, използвани във външната обвивка, трябва да гарантират целостта на системата за изолация и да се изработени от аустенитна неръждаема стомана и удължаването им при скъсване при температурата на течния азот, трябва да бъде най-малко 12 %.
 За вътрешния съд трябва да се гарантира, че материалите,